****

LATVIJAS REPUBLIKAS

**DAUGAVPILS PILSĒTAS DOME**

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2021.gada 29.jūnijā **Nr.408**

(prot. Nr.26, 13.§)

**Par SIA „Daugavpils bērnu veselības centrs”, SIA „Labiekārtošana D” un SIA “Daugavpils ūdens” 2020.gada 50% no peļņas neizmaksāšanu dividendēs**

Pamatojoties uz likuma „Par pašvaldībām” 21.panta pirmās daļas 27.punktu, Publiskas personas kapitāla daļu un kapitālsabiedrību pārvaldības likuma 35.panta pirmo daļu, Komercdarbības atbalsta kontroles likuma 7.pantu, Daugavpils pilsētas domes 2005.gada 11.augusta saistošo noteikumu Nr.5 “Daugavpils pilsētas pašvaldības nolikums” 9.4.punktu, 9.6.punktu, 9.12.punktu, Daugavpils pilsētas domes noteikumu Nr.12 „Kārtība, kādā pašvaldības kapitālsabiedrības un publiski privātās kapitālsabiedrības, kurās pašvaldība ir dalībnieks (akcionārs) nosaka dividendēs izmaksājamo peļņas daļu, un veic maksājumus pašvaldības budžetā par pašvaldības kapitāla izmantošanu“ (apstiprināti ar Domes 29.10.2015. lēmumu Nr.437) 4.punktu, 6. punktu, 7.punktu, Daugavpils pilsētas domes Finanšu komitejas 2021.gada 17.jūnija sēdes atzinumu, ievērojot SIA „Daugavpils bērnu veselības centrs” 2021.gada 27.janvāra dalībnieku sapulcē apstiprināto 2021.gada rīcības plānu, SIA „Labiekārtošana D” 2021.gada 19.marta dalībnieku sapulcē apstiprināto 2021.gada rīcības plānu, SIA „Daugavpils ūdens” 2021.gada 12.februārī dalībnieku sapulcē apstiprināto 2021.gada rīcības plānu, ņemot vērā SIA „Daugavpils bērnu veselības centrs” 2021.gada 17.marta dalībnieku sapulcē apstiprināto 2020.gada pārskatu ar gada peļņu 817,00 *euro,* SIA „Labiekārtošana D”2021.gada 30.aprīļa dalībnieku sapulcē apstiprināto 2020.gada pārskatu ar gada peļņu 37 648,00 *euro*, SIA „Daugavpils ūdens”2021.gada 31.maija dalībnieku sapulcē apstiprināto 2020.gada pārskatu ar gada peļņu 100 282,00 *euro*, atklāti balsojot: PAR – 10 (A.Broks, J.Dukšinskis, A.Gržibovskis, L.Jankovska, I.Kokina, V.Kononovs, N.Kožanova, M.Lavrenovs, I.Prelatovs, H.Soldatjonoka), PRET – nav, ATTURAS – nav, **Daugavpils pilsētas dome nolemj:**

1. Atļaut SIA „Daugavpils bērnu veselības centrs”, reģistrācijas Nr.41503021397, neizmaksāt dividendēs 50% no 2020.gada peļņas 408,50 *euro* apmērā, novirzot naudas līdzekļus jaunas lāzera terapijas iekārtas iegādei.
2. Atļaut SIA „Labiekārtošana D”, reģistrācijas Nr. 41503003033, neizmaksāt dividendēs 50% no 2020.gada peļņas 18 824,00 *euro* apmērā, novirzot naudas līdzekļus specializētā autotransporta – kravas autotorņa (līdz 17 m pacelšanas augstumam) iegādei.
3. Atļaut SIA „Daugavpils ūdens”, reģistrācijas Nr.41503021397, neizmaksāt dividendēs 50% no 2020.gada peļņas 50 141,00 *euro* apmērā, novirzot naudas līdzekļus vienas decentralizēto notekūdeņu pieņemšanas vietas izveidošanai.

|  |  |
| --- | --- |
| Pielikumā: | 1. Atzinums par dividendēs izmaksājamās peļņas daļas atstāšanu SIA „Daugavpils bērnu veselības centrs” rīcībā ar pielikumiem. 2. Atzinums par dividendēs izmaksājamās peļņas daļas atstāšanu SIA „Labiekārtošana D” rīcībā ar pielikumiem. 3. Atzinums par dividendēs izmaksājamās peļņas daļas atstāšanu SIA „Daugavpils ūdens” rīcībā ar pielikumiem. |

Domes priekšsēdētājs *(personiskais paraksts)* I. Prelatovs